Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 874/12/7701	Bardejov, 17.1.2013
EEČ : 2-54-23-2013

U Z N E S E N I E

Trestná vec:	obvinená XXXXX a spol. 
Prečin:	

Rozhodol: 	prokurátor Okresnej prokuratúry Bardejov
Podľa § 215 odsek 1 písmeno d (§ 9 odsek 1 písmeno f) Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
obvinená XXXXX v dňoch 22.02.2012 a 24.02.2012 v XXXXX vo svojom trestnom oznámení a následne v procesnom postavení svedka poškodeného lživo obvinila, po riadnom poučení v zmysle zákonných ustanovení Tr. poriadku pred povereným príslušníkom Obvodného oddelenia PZ v XXXXX v prípravnom konaní vedenom pod ČVS:XXXXX XXXXX, nar. XXXXX, trvale bytom XXXXX, XXXXX, obvinená XXXXX dňa 13.03.2012 a obvinená XXXXX dňa 14.03.2012 v XXXXX v procesnom postavení svedka poškodeného krivo vypovedali po riadnom poučení v zmysle zákonných ustanovení Tr. poriadku pred povereným príslušníkom Obvodného oddelenia PZ v XXXXX v tom istom prípravnom konaní vedenom pod ČVS:XXXXX kde na základe týchto výpovedí bolo dňa 28.03.2012 uznesením povereného príslušníka PZ v zmysle ustanovenia § 206 ods. 1 Tr. poriadku vznesené obvinenie XXXXX pre prečin porušovanie domovej slobody podľa § 194 ods. 1 Tr. zákona, prečin krádež podľa § 2012 ods. 2, písm. c/ Tr. zákona a prečin nebezpečné prenasledovanie podľa § 360a ods .1 písm. a/, písm. b/ Tr. zákona a dňa 25.04.2012 v zmysle ustanovenia § 209 ods. 1 Tr. poriadku bol podaný návrh na podanie obžaloby na menovaného, následne dňa m26.07.2012 rozsudkom Okresného súdu v XXXXX pod č. XXXXX, ktorý nadobudol právoplatnosť dňa 11.08.2012, bol v zmysle ustanovenia § 285 písm. a/ Tr. poriadku XXXXX oslobodený spod obžaloby Okresnej prokuratúry v XXXXX na základe toho, že obvinené zmenili svoje výpovede. 

lebo je trestné stíhanie neprípustné podľa § 9 odsek 1 písmeno f
Odôvodnenie:
		V procesnom postavení obvineného boli zápisnične vypočuté XXXXX, nar. XXXXX, XXXXX, nar. XXXXX a XXXXX, nar. XXXXX, všetky trvale bytom XXXXX, ul. Komenského č. 568/36, toho času bytom XXXXX, ul. XXXXX ktoré mimo iného vo svojich výpovediach sa ku spáchaniu tohto skutku doznali a taktiež svoje konanie oľutovali.

		V procesnom postavení svedka poškodeného bol zápisnične vypočutý XXXXX, ktorý mimo iného uviedol, že XXXXX a jej rodinu pozná osobne, nakoľko s XXXXX chodil. Dosť často ich aj navštevoval u nich doma. Začali spolu chodiť asi pred dvoma rokmi a asi pred rokom sa rozišli. On jednoducho od nej odišiel a vrátil sa ku svojej žene. Potom sa so ženou presťahovali z XXXXX okr. XXXXX. Niekedy začiatkom tohto roka XXXXX podala na neho trestné oznámenie. V trestnom konaní vedenom na obvodnom oddelení PZ v XXXXX boli vypočuté aj jej sestra XXXXX ako aj jej matka XXXXX. Následne bolo XXXXX vznesené obvinenie a prípad sa dostal pred Okresný súd v XXXXX. Na Okresnom súde sestry XXXXX a ich matka zmenili výpovede a vypovedali pravdu o danom skutku, kde na polícii predtým klamali. Na základe ich nových výpovedí na súde bol zbavený obžaloby. Prečo krivo vypovedali voči jeho osobe, to presne uviesť nevie, ale myslí si, že to bolo preto, lebo sa rozišiel s XXXXX a nereagoval na jej telefonáty. On sa s tým už vysporiadal a odpustil im. Na záver uviedol, že po poučení vyšetrovateľom v zmysle ustanovenia § 211 ods. 1 Tr. poriadku nedáva súhlas na trestné stíhanie XXXXX, XXXXX a XXXXX a zároveň žiada, aby v zmysle ustanovenia § 215 ods. 1 písm. d/ Tr. poriadku trestné stíhanie bolo zastavené s poukazom na ustanovenie § 9 ods. 1 písm. f/ Tr. poriadku. Toto svoje vyhlásenie urobil dobrovoľne bez nátlaku inej osoby a plne si za ním stojí.

		Na základe výsluchu obvinených bola vyšetrovateľom PZ obvineným XXXXX a XXXXX zmenená právna kvalifikácia z prečinu krivá výpoveď a krivá prísaha podľa § 346 ods. 1 Tr. zákona na prečin krivé obvinenie podľa § 345 ods. 1 Tr. zákona.

		Uznesením vyšetrovateľa PZ, Odboru kriminálnej polície PZ v XXXXX zo dňa 14.11.2012 sp.zn. ČVS: XXXXX bolo vznesené obvinenie XXXXX pre prečin krivá výpoveď podľa § 345 ods. 1 Trestného zákona, XXXXX  a XXXXX pre prečin krivá výpoveď a krivá prísaha podľa § 346 ods. 1 Tr. zákona pre skutok, ktorý je uvedený vo výrokovej časti tohto uznesenia.

		Vyšetrovateľ Okresného riaditeľstva PZ v XXXXX, Odboru kriminálnej polície  podal po skončení  vyšetrovania návrh na zastavenie trestného stíhania z dôvodu, že trestné stíhanie je podmienené súhlasom poškodeného a tento súhlas poškodeným nebol daný.
	
		Podľa § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

		Podľa § 9 ods. 1 písm. f/  Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené, ak je trestné stíhanie podmienené súhlasom poškodeného  a súhlas nebol daný alebo bol vzatý späť.
	
		Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viktor Tomáš
prokurátor